# AOL Arena

### Wikipedia

AOL Arena

AOL Arena, tunnettu myös nimellä Volksparkstadion, on jalkapallostadion Hampurissa, Saksassa. Stadion on Bundesliiga-seura Hamburger SV:n omistama ja joukkue pelaakin kotiottelunsa sillä. Stadion on myös yksi vuoden 2006 jalkapallon maailmanmestaruuskilpailujen tapahtumapaikoista.

Ensimmäinen samalla paikalla sijainnut stadion avattiin vuonna 1925 nimellä Altonaer Stadion noin 50 000 katsojaa varten. Operaatio Gomorrahin aiheuttamia tuhoja kärsinyt stadion rakennettiin sodan jälkeen uudelleen käyttäen hyväksi pommituksissa tuhoutuneiden rakennusten jäännöksiä. Volksparkstadionin rakennustyöt valmistuivat 1953 ja uudelle myös yleisurheilukäyttöön soveltuneelle stadionille mahtui jopa 75 000 katsojaa. Suurta suosiota avoin ja laaja stadion ei kuitenkaan saanut osakseen, kannattajien kokiessa hyvän tunnelman aikaansaamisen poikkeuksellisen vaikeaksi.

Stadion valittiin yhdeksi vuoden 1974 jalkapallon MM-kilpailujen pelipaikoista, toimien kolmen alkulohko-ottelun pitopaikkana. Samaten vuoden 1988 jalkapallon EM-kilpailuissa stadion sai järjestettäväkseen yhden välieräottelun, tuolloin kapasiteetti oli noin 61 200 katsojaa.

Saksan saatua vuoden 2006 jalkapallon maailmanmestaruuskilpailut järjestettäväkseen päätettiin epäsuosittu ja jokseenkin vanhentunut stadion rakentaa kokonaan uudestaan, samalle paikalle mutta ilman juoksuratoja ja 90° käännettynä. Vuonna 1998 alkaneet ja kaksi vuotta myöhemmin valmistuneet rakennustyöt tulivat maksamaan kaikkiaan noin 97 miljoonaa euroa. Uudeksi kapasiteetiksi muodostui 57 000. Rakennustöitä vaikeutti muun muassa vaadittu erikoislupa ilmailuviranomaisilta, sillä stadion sijaitsee keskellä Hampurin lentoaseman vilkkainta laskeutumisreittiä.

Vuonna 2001 nimioikeudet vuokrattiin neljäksi vuodeksi tietoliikennepalveluita tarjoavalle AOL -konsernille 15,3 miljoonalla eurolla ja 2005 sopimusta jatkettiin vielä kahdella vuodella. Vuoden 2006 MM-kilpailuissa stadion kantaa kuitenkin nimeä FIFA WM-Stadion Hamburg, sillä AOL ei kuulu turnauksen virallisiin sponsoreihin. Stadionilla pelataan turnauksessa neljä alkusarjan ottelua ja yksi neljännesvälierä. Stadion on myös yksi UEFA:n viiden tähden stadioneista, mikä oikeuttaa eurooppalaisten seurajoukkuekilpailujen finaalien järjestämiseen.

UEFA:n viiden tähden stadionit

Alankomaat | Amsterdam ArenA - De Kuip
Englanti | Old Trafford - Wembley
Espanja | Camp Nou - La Cartuja - Lluís Companys - Santiago Bernabéu - Vicente Calderón
Italia | San Siro - Stadio Olimpico
Itävalta | Ernst Happel
Kreikka | Ateenan Olympiastadion
Portugali | Estádio da Luz - Estádio do Dragão - Estádio José Alvalade
Ranska | Stade de France
Saksa | Allianz Arena - AOL Arena - Berliinin Olympiastadion - Olympiastadion (Munchen) - Signal Iduna Park - Veltins-Arena
Skotlanti | Hampden Park - Ibrox Stadium
Turkki | Fenerbahçe Şükrü Saracoğlu - Olympique Atatürk
Venäjä | Lužniki
Wales | Millennium Stadium

Haettu osoitteesta http://fi.wikipedia.org../../../a/o/l/AOL_Arena_c5a2.html

Luokat: Saksan jalkapallostadionit | Hampuri

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bahasa Indonesia
- Česky
- Dansk
- Deutsch
- Eesti
- English
- Español
- Français
- Italiano
- עברית
- Lietuvių
- Nederlands
- 日本語
- Norsk (bokmål)
- Polski
- Português
- Русский
- Simple English
- Svenska
- Tiếng Việt
- Türkçe
- 中文